यूक्रेन के राष्ट्रपति पेट्रो पोरोशेंको की वेबसाइट के मुताबिक आर्टियोमिस्क और ड्रूश्कीवका शहरों में राष्ट्रीय झंडे लहराए गए.एक दिन पहले ही सरकारी सेनाओं ने विद्रोहियों के मजबूत गढ़ समझे जाने वाले स्लोवियांस्क शहर पर कब्ज़ा किया था.इस बीच, यूक्रेन में खबर है कि रूस समर्थित अलगाववादी एक बार फिर डोनेट्स्क शहर में जमा हो रहे हैं.लेनिन स्क्वायर पर हुई रैली में अलगाववादियों के समर्थन में सैकड़ों लोग भी इकट्ठा हुए.हाल में कुछ जगहों पर अपना नियंत्रण खोने के बावजूद विद्रोही अभी भी डोनेट्स्क और लुहांस्क जैसी क्षेत्रीय राजधानियों में अपनी मजबूत पकड़ बनाए हुए हैं.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)